./data/stoa0275/stoa002/stoa0275.stoa002.opp-lat1.xml
Quaeso vos, cum dicitis invenisse illos, none confitemini priusfuisse quae invenirentur? Cur ergo non auctorem potius honoratis,cuius haec dona sunt, sed auctorem transfertis in repertores?Priusquam qui invenisset, utique auctori gratias egit, utique illumdeum sensit cuius vere est ministerium institutoris, a quo et ipseinstitutus est qui invenit et illud ipsum quod inveniretur  Ficumviridem Romae nemo noverat Africanam cum Cato senatui intulit,ut quo iam provincia hostilis esset, cui subigendae semper instabat,exprimeret  Cerasium Cn  Pompeius de Ponto primusItaliae provolgavit  Potuerunt mihi novorum apud Romanospomorum inventores hi meruisse praeconium divinitatis  Tamvanum hoc quam etiam propter artium commenta deos haberi Quibus si comparentur nostrae aetatis artifices, quanto digniusposteris quam prioribus consecratio competisset? Quaeso vos,an non omnibus iam artificiis antiquitas exolevit, usu quotidianoubique instruente novitatem? Atque adeo quos ob artes sanctificatis,laeditis in ipsis artibus et provocatis in aemulis insuperatis